CELEX: 32013D0282
Language: sl
Date: 2013-06-11 00:00:00
Title: 2013/282/EU: Izvedbeni sklep Komisije z dne 11. junija 2013 o spremembi Odločbe 2006/784/ES o enačbi odobrene metode za razvrščanje prašičjih trupov v Franciji (notificirano pod dokumentarno številko C(2013) 3437)

13.6.2013   
            
            
               SL
            
            
               Uradni list Evropske unije
            
            
               L 161/10
            
         IZVEDBENI SKLEP KOMISIJE
   z dne 11. junija 2013
   o spremembi Odločbe 2006/784/ES o enačbi odobrene metode za razvrščanje prašičjih trupov v Franciji
   (notificirano pod dokumentarno številko C(2013) 3437)
   (Besedilo v francoskem jeziku je edino verodostojno)
   (2013/282/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Odločbo Komisije 2006/784/ES z dne 14. novembra 2006 o odobritvi metod za razvrščanje prašičjih trupov v Franciji (2) je bila odobrena uporaba sedmih metod za razvrščanje prašičjih trupov v Franciji.
            
         
               (2)
            
            
               Francija je Komisijo zaprosila, da na njenem ozemlju odobri zamenjavo enačbe, ki se uporablja z metodo za razvrščanje prašičjih trupov „CSB Image-Meater“, saj sedanja metoda razvrščanja potrebuje tehnične prilagoditve. Francija je predstavila podroben opis preizkusa z razkosavanjem, pri čemer je navedla načela, na katerih je ta nova enačba osnovana. Navedla je tudi rezultate svojega preizkusa z razkosavanjem ter enačbe, ki so bile uporabljene za ocenjevanje odstotka mesnatosti po protokolu, ki je določen s členom 23(4) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goveda, prašičev in ovac ter sporočanje njihovih cen (3).
            
         
               (3)
            
            
               Preučitev navedene prošnje je pokazala, da so pogoji za odobritev novih obrazcev izpolnjeni. Zato bi v Franciji ta enačba morala biti odobrena.
            
         
               (4)
            
            
               Odločbo 2006/784/ES bi bilo zato treba ustrezno spremeniti.
            
         
               (5)
            
            
               Spremembe naprav ali metode razvrščanja ne bi smele biti dovoljene, če niso izrecno odobrene z izvedbenim sklepom Komisije.
            
         
               (6)
            
            
               Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Priloga k Odločbi 2006/784/ES se spremeni v skladu s Prilogo k temu sklepu.
   Člen 2
   Ta sklep je naslovljen na Francosko republiko.
   
      V Bruslju, 11. junija 2013
      
         
            Za Komisijo
         
         Dacian CIOLOȘ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 318, 17.11.2006, str. 27.
   
      (3)  UL L 337, 16.12.2008, str. 3.
   
      PRILOGA
      V delu 6 (CSB Image-Meater) Priloge k Odločbi 2006/784/ES se točki 2 in 3 nadomestita z naslednjim:
      
         
                     „2.
                  
                  
                     Glavni sestavni deli naprave CSB Image-Meater so video kamera, osebni računalnik, opremljen s kartico za analiziranje slike, zaslon, tiskalnik, krmilni mehanizem, mehanizem za razvrščanje in vmesniki. Vse štiri spremenljivke za napravo Image-Meater se merijo na črti razkola: centralna enota pretvori izmerjene vrednosti v oceno deleža mesnatosti.
                  
               
                     3.
                  
                  
                     Delež mesnatosti trupa se izračuna z naslednjo enačbo:
                     
                        
                     pri čemer je:
                     
                                 Ŷ =
                              
                              
                                 ocenjeni odstotek mesnatosti trupa,
                              
                           
                                 G3 –
                              
                              
                                 najmanjša debelina slanine (vključno s kožo), ki pokriva mišico gluteus medius (v milimetrih),
                              
                           
                                 G4 –
                              
                              
                                 povprečna debelina slanine (vključno s kožo) vzdolž štirih ledvenih vretenc (poimenovanih Va, Vb, Vc, Vd) (v milimetrih),
                              
                           
                                 M3 –
                              
                              
                                 najmanjša debelina mišice med prednjim koncem mišice gluteus medius in hrbtnim delom medularnega kanala (v milimetrih),
                              
                           
                                 M4 –
                              
                              
                                 povprečna debelina slanine (vključno s kožo) vzdolž štirih ledvenih vretenc (poimenovanih Va, Vb, Vc, Vd) (v milimetrih).
                              
                           Ta enačba velja za trupe, ki tehtajo med 45 in 125 kilogrami.“